Συζήτηση:Μαρία Χρονιάρη/Πρόταση διαγραφής

message: * Το λήμμα έχει προβλήματα αυτοπροβολής και είναι αμφίβολης εγκυκλοπαιδικότητας, ιδίως όσον αφορά την κάλυψη από τρίτες αξιόπιστες πηγές (βλέπω δελτία τύπου και πιθανών ιστοσελίδες που έχει στείλει η ίδια το βιογραφικό της). θα το διέγραφα με ταχεία, αλλά πρόσεξα ότι υπάρχει η πιθανότητα βράβευσης της συγγραφέως από τον Ελληνικό Πολιτιστικό Όμιλο Κυπρίων Ελλάδος κατηγορία Νουβέλα. Παρόλα αυτά δεν είμαι σίγουρος, κυρίως γιατί ο ΕΠΟΚ βραβεύει πολλά βιβλία μέσα σε μία χρονιά και δεν ξέρω και το κύρος του βραβείου. --C Messier 20:01, 25 Νοεμβρίου 2015 (UTC)
*  Διαγραφή Λήμμα 100% αυτοπροβολής. Wolfymoza (συζήτηση) 11:09, 20 Ιουλίου 2016 (UTC)
Καλημέρα σας.
Αναγκάζομαι να παρέμβω στο εν λόγω λήμμα της εγκυκλοπαίδειάς σας (και το κάνω αυτό ειλικρινά με μεγάλη προσωπική δυσκολία) - όχι για να διατυπώσω ενδελεχώς την άποψή μου για το αν αυτό το συγκεκριμένο λήμμα είναι δόκιμο (ας πούμε η κυρία Χρονιάρη, γνωρίζω καλά ότι έχει τρία βιβλία και η επίκληση του βραβείου του ΕΠΟΚ δεν θεωρώ ότι είναι ικανή συνθήκη γι αυτό, αρκεί να ρίξει κανείς μια ματιά στους βραβευόμενους από τον συγκεκριμένο Οργανισμό, για να κατανοήσει και το κύρος του βραβείου) ή τηρεί τα θεσπισμένα κριτήρια περί εγκυκλοπαιδικότητας ή είναι γραμμένο από ουδέτερη οπτική γωνία ως οφείλει να είναι (νομίζω δεν χωρά και πολύ συζήτηση εδώ για τον πασίδηλο χαρακτήρα αυτοπροβολής που έχει (άλλωστε το έχετε επισημάνει κι εσείς - παραπέμποντάς το προς διαγραφή), γιατί δεν με αφορά, αλλά για να επισημάνω τα δύο σημεία που εγώ θίγομαι και η δημοσίευση με προσβάλλει - εφόσον υπάρχει "χρησιμοποίηση" του ονόματος μου.
1. Στο τμήμα ΒΙΟΓΡΑΦΙΚΟ η πρόταση "Στο θέατρο έχει σκηνοθετήσει την παράσταση "Το ροκ που παίζουν τα μάτια σου" από το ομώνυμο βιβλίο του Σταύρου Σταυρόπουλου." παρακαλώ να αφαιρεθεί άμεσα - ότι κι αν αποφασίσετε για το λήμμα περί διαγραφής, γιατί είναι αναληθής. Η σκηνοθεσία έγινε από την ομάδα των IlluminArti, εμένα προσωπικά και την Μαρία Χρονιάρη, με αυτήν ακριβώς τη σειρά αναφοράς. (εφημερίδα ΕΛΕΥΘΕΡΟΤΥΠΙΑ, Τετάρτη 18 Μαίου 2011, Ιωάννα Κλεφτόγιαννη. Δεν αναγράφεται η σκηνοθεσία, ακριβώς επειδή ήταν συλλογική η δουλειά).  Άρα, εμπλέκονται τρείς συντελεστές και ο τρόπος αναφοράς είναι, τουλάχιστον, άκομψος. Με κυρίαρχο το στοιχείο της αυτοπροβολής (που υπάρχει, άλλωστε σε όλο το λήμμα).
2. Στο τμήμα ΕΡΓΟ η πρόταση "Τον Νοέμβριο του 2015 μας παρουσιάζει το τέταρτο βιβλίο της "Ασκήσεις Ύφους" από τις εκδ. Βιβλιόραμα, που συνέγραψε με τον Σταύρο Σταυρόπουλο", είναι τουλάχιστον αταβιστική και εξοργιστικά πομπώδης. Για το συγκεκριμένο βιβλίο έχω μιλήσει σε συνεντεύξεις μου, με τον τρόπο που μπορώ να μιλήσω, και δεν προτίθεμαι να το ξανακάνω - εκτός και αν προκληθώ. Το βιβλίο, φαινομενικά, είναι ένα συλλογικό έργο και έτσι αναφέρεται στην επίσημη βάση δεδομένων της biblionet. Επιπλέον, έχει σιωπηρά αποσυρθεί, με δική μου πρωτοβουλία.
Ενημέρωσα την κυρία Χρονιάρη, πριν σας κοινοποιήσω την επιστολή μου, προτρέποντας την να αφαιρέσει τις εν λόγω αναφορές που με θίγουν. Δεν το έκανε. Είμαι συγγραφέας 19 βιβλίων, σε "κανονικούς" εκδοτικούς οίκους, με ενεργή συμμετοχή και καθημερινή παρουσία στα πολιτιστικά δρώμενα. Και δεν αποδέχομαι αυτού του είδους την εμπλοκή μου στο "φαίνεσθαι."
Λυπάμαι πολύ που σας απασχολώ για ένα τέτοιο θέμα. Παρακαλώ όμως πολύ να πράξετε τα δέοντα. Άμεσα.
Ευχαριστώ πολύ 
Σταύρος Σταυρόπουλος
http://www.biblionet.gr/author/40883/%CE%A3%CF%84%CE%B1%CF%8D%CF%81%CE%BF%CF%82_%CE%A3%CF%84%CE%B1%CF%85%CF%81%CF%8C%CF%80%CE%BF%CF%85%CE%BB%CE%BF%CF%82
|}
thread_title:  [[Μαρία Χρονιάρη]]